Μελέτη χρωμοσωμικών ατυπιών και γονιδιακών πολυμορφισμών των NFKB1, RANKL, NKX2-5 και GATA4 σε παιδιά με συγγενείς καρδιοπάθειες απο τη Βόρειο Ελλάδα
Creators: name: Αϊδινίδου, Λουίζα Ν.
Publisher: name: Aristotle University of Thessaloniki
Year: 2021
Subjects: Συγγενείς καρδιοπάθειες
Χρωποσωμικές ατυπίες
Γονιδιακοί πολυμορφισμοί
NFKB1, RANKL, NKX2-5, GATA4
Congenital heart disease
Chromosomal abnormalities
Gene polymorphisms

description: Ως συγγενείς καρδιοπάθειες (ΣΚ) ορίζονται οι διαμαρτίες διάπλασης της καρδιάς και των μεγάλων αγγείων αποτελώντας μια από τις αιτίες θανάτου στα βρέφη και σε μεγαλύτερα παιδιά. Η αιτιολογία τους είναι πολυπαραγοντική καθώς οφείλονται σε γενετικούς και περιβαλλοντικούς παράγοντες. Στην παρούσα διδακτορική διατριβή, τέσσερις γονιδιακοί πολυμορφισμοί μελετήθηκαν για πρώτη φορά σε παιδιά με ΣΚ στον ελληνικό πληθυσμό. Οι γονιδιακοί πολυμορφισμοί της μελέτης είναι οι ακόλουθοι: ο NFKB1 -94 insertion/deletion ATTG (rs28362491), ο NKX2-5 (rs2277923), ο GATA4 (rs11785481) και ο RANKL (rs4531631). Η γονοτύπηση των πολυμορφισμών πραγματοποιήθηκε με τη μέθοδο PCR-RFLP. Συνολικά 43 ανήλικοι ασθενείς με ΣΚ και 100 υγιείς ενήλικες συμπεριελήφθησαν στην στατιστική ανάλυση. Επιπλέον, ελέγχθηκαν με τον κλασικό καρυότυπο 15 παιδιά τα οποία εμφάνιζαν συνδρομική εικόνα προκειμένου να εντοπισθούν πιθανές χρωμοσωμικές ατυπίες σε ασθενείς με ΣΚ. Στα αποτελέσματά μας βρέθηκε στατιστικά σημαντική διαφορά του γονιδιακού πολυμορφισμού rs2277923 του γονιδίου NKX2-5 στους ασθενείς με ΣΚ σε σχέση με την ομάδα ελέγχου. Επιπρόσθετα, ο γονιδιακός πολυμορφισμός rs28362491 του γονιδίου NFKB1 σχετίζεται με μειωμένο κίνδυνο εμφάνισης ΣΚ και πιο συγκεκριμένα τα άτομα που φέρουν το αλληλόμορφο D (DD/ID), διατρέχουν αυξημένο κίνδυνο να αναπτύξουν συγγενείς διαμαρτίες της καρδιάς συγκριτικά με όσους δεν τον φέρουν (II γονότυπος), σύμφωνα με τα έξι γενετικά μοντέλα ανάλυσης. Οι διαφορές στην κατανομή των πολυμορφισμών rs4531631του γονιδίου RANKL και rs11785481 του γονιδίου GATA4 δεν έδειξαν στατιστικά σημαντική διαφορά μεταξύ των δύο ομάδων. Τέλος, από τη μελέτη των χρωμοσωμικών ατυπιών βρέθηκαν 8 παιδιά με παθολογικό καρυότυπο εκ των οποίων τα 4 είχαν σύνδρομο Down. Από τις υπόλοιπες περιπτώσεις, δύο παιδιά βρέθηκαν να έχουν σύνδρομο Turner (45, X), ένα σύνδρομο Klinefelter (47, XXY) και ένα 48, XXXY καρυότυπο.
description: Congenital heart disease (CHD) is a term presenting a group of structural defects of the heart and the great vessels, and one of the leading causes of death among infants and young adults. CHD is a multifactorial disease in which both genetics and environmental factors contribute to its development. In the present study, variants in 4 such genes are investigated for the first time in a group of CHD Greek young patients: the NFKB1 -94 insertion/deletion ATTG gene polymorphism rs28362491, NKX2-5 gene polymorphism rs2277923, GATA4 gene polymorphism rs11785481 and RANKL gene polymorphism rs4531631. A total of 43 cases of CHD and 100 cases of healthy people were included in the statistical analysis of the present study. In addition, 15 affected children with dysmorphic features subjected to cytogenetic analysis through karyotype in order to identify potential chromosomal abnormalities in patients with congenital heart defects. In the present study, our results showed that a significant statistical association exists between gene polymorphism rs2277923 of NKX2-5 and CHD, which indicates that A allele of rs2277923 in NKX2-5 gene was found to be protective in terms of CHD risk. Also, gene polymorphism rs28362491 of NFKB1 was associated with decreased risk of CHD. The differences of rs4531631 and rs11785481 polymorphism distribution had no statistical significance between the studied groups. Also, chromosomal abnormalities were observed in 8 subjects and the trisomy of chromosome 21 was the most frequent (n=4). Of the remaining cases, two had Turner syndrome (45, X) and two Klinefelter syndrome (47, XXY) and 48, XXXY, respectively.